title: 2011/195/ES: Eiropadomes Lēmums ( 2011. gada 25. marts ) par Eiropas Centrālās bankas Valdes locekļa iecelšanu

text:
               30.3.2011

               LV

               Eiropas Savienības Oficiālais Vēstnesis

               L 82/7

         EIROPADOMES LĒMUMS
   (2011. gada 25. marts)
   par Eiropas Centrālās bankas Valdes locekļa iecelšanu
   (2011/195/ES)
   EIROPADOME,
   ņemot vērā Līgumu par Eiropas Savienības darbību un jo īpaši tā 283. panta 2. punktu,
   ņemot vērā Protokolu par Eiropas Centrālo banku sistēmas un Eiropas Centrālās bankas statūtiem un jo īpaši tā 11.2. pantu,
   ņemot vērā Eiropas Savienības Padomes ieteikumu (1),
   ņemot vērā Eiropas Parlamenta atzinumu (2),
   ņemot vērā Eiropas Centrālās bankas Padomes atzinumu (3),
   IR PIEŅĒMUSI ŠO LĒMUMU.
   1. pants
   Ar šo Peter PRAET kungs ir iecelts par Eiropas Centrālās bankas Valdes locekli uz astoņiem gadiem, sākot no 2011. gada 1. jūnija.
   2. pants
   Šo lēmumu publicē Eiropas Savienības Oficiālajā Vēstnesī.
   3. pants
   Šis lēmums stājas spēkā tā pieņemšanas dienā.

      Briselē, 2011. gada 25. martā

            Eiropadomes vārdā –

            priekšsēdētājs

         H. VAN ROMPUY

      (1)  OV C 56, 22.2.2011., 1. lpp.

      (2)  Atzinums sniegts 2011. gada 24. martā (Oficiālajā Vēstnesī vēl nav publicēts).

      (3)  OV C 74, 8.3.2011., 1. lpp.


title: Padomes Lēmums 2014/726/KĀDP ( 2014. gada 20. oktobris ), ar ko groza Lēmumu 2012/389/KĀDP par Eiropas Savienības misiju saistībā ar reģiona jūras spēku izveidi Āfrikas ragā ( EUCAP NESTOR )

text:
               21.10.2014

               LV

               Eiropas Savienības Oficiālais Vēstnesis

               L 301/29

         PADOMES LĒMUMS 2014/726/KĀDP
   (2014. gada 20. oktobris),
   ar ko groza Lēmumu 2012/389/KĀDP par Eiropas Savienības misiju saistībā ar reģiona jūras spēku izveidi Āfrikas ragā (EUCAP NESTOR)
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 28. pantu, 42. panta 4. punktu un 43. panta 2. punktu,
   ņemot vērā Savienības Augstās pārstāves ārlietās un drošības politikas jautājumos priekšlikumu,
   tā kā:

               (1)

               Padome 2014. gada 22. jūlijā pieņēma Lēmumu 2014/485/KĀDP (1), ar ko groza Lēmumu 2012/389/KĀDP (2) un pagarina Eiropas Savienības misiju saistībā ar reģiona jūras spēku izveidi Āfrikas ragā (EUCAP NESTOR) līdz 2016. gada 12. decembrim.

               (2)

               Lēmums 2012/389/KĀDP būtu jāgroza, lai laikposmu, uz ko attiecas finanšu atsauces summa, pagarinātu līdz 2015. gada 15. oktobrim,

         IR PIEŅĒMUSI ŠO LĒMUMU.
   1. pants
   Lēmuma 2012/389/KĀDP 13. panta 1. punktu aizstāj ar šādu:

      “1.   Finanšu atsauces summa, kas paredzēta, lai ar EUCAP NESTOR saistītos izdevumus segtu laikposmā no 2012. gada 16. jūlija līdz 2013. gada 15. novembrim, ir EUR 22 880 000.
      Finanšu atsauces summa, kas paredzēta, lai ar EUCAP NESTOR saistītos izdevumus segtu laikposmā no 2013. gada 16. novembra līdz 2014. gada 15. oktobrim, ir EUR 11 950 000.
      Finanšu atsauces summa, kas paredzēta, lai ar EUCAP NESTOR saistītos izdevumus segtu laikposmā no 2014. gada 16. oktobra līdz 2015. gada 15. oktobrim, ir EUR 17 900 000.”

   2. pants
   Šis lēmums stājas spēkā tā pieņemšanas dienā.
   To piemēro no 2014. gada 16. oktobra.

      Luksemburgā, 2014. gada 20. oktobrī

            Padomes vārdā –

            priekšsēdētāja

         C. ASHTON

      (1)  Padomes Lēmums 2014/485/KĀDP (2014. gada 22. jūlijs), ar ko groza Lēmumu 2012/389/KĀDP par Eiropas Savienības misiju saistībā ar reģiona jūras spēku izveidi Āfrikas ragā (EUCAP NESTOR) (OV L 217, 23.7.2014., 39. lpp.).

      (2)  Padomes Lēmums 2012/389/KĀDP (2012. gada 16. jūlijs) par Eiropas Savienības misiju saistībā ar reģiona jūras spēku izveidi Āfrikas ragā (EUCAP NESTOR) (OV L 187, 17.7.2012., 40. lpp.).


title: Eiropas Parlamenta Lēmums (2009. gada 23. aprīlis) par Eiropas Dzīves un darba apstākļu uzlabošanas fonda 2007. finanšu gada budžeta izpildes apstiprināšanu

text:
               26.9.2009

               LV

               Eiropas Savienības Oficiālais Vēstnesis

               L 255/190

         EIROPAS PARLAMENTA LĒMUMS
   (2009. gada 23. aprīlis)
   par Eiropas Dzīves un darba apstākļu uzlabošanas fonda 2007. finanšu gada budžeta izpildes apstiprināšanu
   (2009/677/EK)
   EIROPAS PARLAMENTS,

               —

               ņemot vērā Eiropas Dzīves un darba apstākļu uzlabošanas fonda 2007. finanšu gada galīgos pārskatus (1),

               —

               ņemot vērā Revīzijas palātas ziņojumu par Eiropas Dzīves un darba apstākļu uzlabošanas fonda 2007. finanšu gada pārskatiem, ar Fonda atbildēm (2),

               —

               ņemot vērā Padomes 2009. gada 10. februāra ieteikumu (5588/2009 – C6-0060/2009),

               —

               ņemot vērā EK līgumu un it īpaši tā 276. pantu,

               —

               ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (3), un it īpaši tās 185. pantu,

               —

               ņemot vērā Padomes 1975. gada 26. maija Regulu (EEK) Nr. 1365/75 par Eiropas Dzīves un darba apstākļu uzlabošanas fonda izveidi (4), un it īpaši tās 16. pantu,

               —

               ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5), un it īpaši tās 94. pantu,

               —

               ņemot vērā Reglamenta 71. pantu un V pielikumu,

               —

               ņemot vērā Budžeta kontroles komitejas ziņojumu (A6-0173/2009),

               1.

               sniedz Eiropas Dzīves un darba apstākļu uzlabošanas fonda direktoram apstiprinājumu par fonda 2007. finanšu gada budžeta izpildi;

               2.

               izklāsta savus konstatējumus turpmāk tekstā iekļautajā rezolūcijā;

               3.

               uzdod priekšsēdētājam šo lēmumu un rezolūciju, kas ir tā neatņemama daļa, nosūtīt Eiropas Dzīves un darba apstākļu uzlabošanas fonda direktoram, Padomei, Komisijai un Revīzijas palātai, kā arī nodrošināt to publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Hans-Gert PÖTTERING

            Ģenerālsekretārs

         Klaus WELLE

      (1)  OV C 278, 31.10.2008., 60. lpp.

      (2)  OV C 311, 5.12.2008., 156. lpp.

      (3)  OV L 248, 16.9.2002., 1. lpp.

      (4)  OV L 139, 30.5.1975., 1. lpp.

      (5)  OV L 357, 31.12.2002., 72. lpp.

   EIROPAS PARLAMENTA REZOLŪCIJA
   (2009. gada 23. aprīlis)
   ar konstatējumiem, kas ir neatņemama daļa no Lēmuma par Eiropas Dzīves un darba apstākļu uzlabošanas fonda 2007. finanšu gada budžeta izpildes apstiprināšanu
   EIROPAS PARLAMENTS,

               —

               ņemot vērā Eiropas Dzīves un darba apstākļu uzlabošanas fonda 2007. finanšu gada galīgos pārskatus (1),

               —

               ņemot vērā Revīzijas palātas ziņojumu par Eiropas Dzīves un darba apstākļu uzlabošanas fonda 2007. finanšu gada pārskatiem, ar Fonda atbildēm (2),

               —

               ņemot vērā Padomes 2009. gada 10. februāra ieteikumu (5588/2009 – C6-0060/2009),

               —

               ņemot vērā EK līgumu un it īpaši tā 276. pantu,

               —

               ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (3), un it īpaši tās 185. pantu,

               —

               ņemot vērā Padomes 1975. gada 26. maija Regulu (EEK) Nr. 1365/75 par Eiropas Dzīves un darba apstākļu uzlabošanas fonda izveidi (4), un it īpaši tās 16. pantu,

               —

               ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5), un it īpaši tās 94. pantu,

               —

               ņemot vērā Reglamenta 71. pantu un V pielikumu,

               —

               ņemot vērā Budžeta kontroles komitejas ziņojumu (A6-0173/2009),

               A.

               tā kā Eiropas Revīzijas palāta (ERP) ir norādījusi, ka tā ir guvusi pamatotu pārliecību par to, ka gada pārskati par 2007. finanšu gadu ir ticami un ka pakārtotie darījumi ir likumīgi un pareizi;

               B.

               tā kā 2008. gada 22. aprīlī Parlaments sniedza Eiropas Dzīves un darba apstākļu uzlabošanas fonda direktoram apstiprinājumu par fonda 2006. finanšu gada budžeta izpildi (6) un lēmumam par budžeta izpildes apstiprināšanu pievienotajā rezolūcijā cita starpā:

                           —

                           norādīja uz ERP izteikto kritiku par to, ka, pieņemot darbā jaunus darbiniekus, procedūras sākumā atlases komisijas nebija vienojušās par atlases kritērijiem un tos nebija definējušas atbilstoši izsludinātajai vakancei, un norādīja uz fonda atbildi, ka tagad visos paziņojumos par vakancēm ir skaidri norādīts, vai sekmīga testu nokārtošana ir priekšnosacījums veiksmīgai konkursa izturēšanai;

                           —

                           konstatēja arī to, ka 2006. gadā fonds bija uzsācis ex-post novērtējumu par 2001.–2004. gada darba programmu saistībā ar fonda pašreizējās darbības atsevišķu aspektu starpposma novērtējumu, lai noteiktu organizācijas nozīmi, radīto pievienoto vērtību un efektivitāti;

                           —

                           aicināja informēt Parlamentu par šā novērtējuma rezultātiem,

         Darbā pieņemšanas procedūru nepilnības

               1.

               pauž nožēlu, ka arī 2007. gadā, tāpat kā 2006. gadā, ERP ir konstatējusi nepilnības darbā pieņemšanas procedūrās, proti, ERP atkal ir atklājusi gadījumu, kurā atlases kritēriji nebija noteikti saskaņā ar izsludināto vakanci;

               2.

               norāda uz ERP apsvērumu, kurā konstatēts, ka procedūras sākumā atlases komisija nebija noteikusi nedz svērtos atlases kritērijus, nedz minimālo vajadzīgo punktu skaitu;

               3.

               norāda uz ERP viedokli, ka šajā situācijā nebija nodrošinātas pārredzamas un nediskriminējošas darbā pieņemšanas procedūras;

               4.

               norāda uz fonda atbildi, ka darbā pieņemšanas procedūras 2008. gadā tika pielāgotas atbilstoši ERP ieteikumiem;

               5.

               prasa fondam pievērst īpašu uzmanību darbā pieņemšanas procedūru likumībai un 2008. gada darbības pārskatā precizēt, kādi pasākumi tikuši veikti saistībā ar ERP apsvērumiem;

         Iepirkuma procedūru nepilnības

               6.

               pauž bažas, ka trijās iepirkuma procedūrās ERP ir atklājusi atkāpes no prasībām, proti:

                           —

                           konkursa dokumentos nebija skaidri precizēta līgumu finansiālās novērtēšanas procedūra,

                           —

                           atlases kritēriji neļāva pienācīgi novērtēt kandidātu finansiālo stāvokli;

               7.

               norāda uz ERP paustajām bažām, ka minētā situācija negatīvi ietekmēja procedūru kvalitāti un apdraudēja galīgās atlases objektivitāti;

               8.

               norāda uz fonda atbildi, ka turpmāk cenu novērtēšanas metodes tiks definētas tā, lai jau pašā sākumā izslēgtu pilnvaras rīkoties pēc saviem ieskatiem, un ka tiks noteikti kritēriji minimālo prasību piemērošanai attiecībā uz finansiālo stāvokli;

               9.

               prasa fondam 2008. gada darbības pārskatā precizēt, kādi pasākumi tikuši veikti saistībā ar ERP apsvērumiem;

         Uzkrājumu grāmatvedības (ABAC) ieviešana

               10.

               pauž gandarījumu, ka fonds 2008. gadā ir ieviesis ABAC;

               11.

               norāda uz ERP apsvērumu, ka saskaņā ar Finanšu regulas noteikumiem līdzekļi, kurus fonds bija saņēmis no Komisijas, lai sagatavotos Horvātijas un Turcijas dalībai ES, bija jāiegrāmato kā piešķirtie ieņēmumi;

               12.

               norāda uz fonda atbildi, ka, sākot ar 2008. gadu, ABAC sistēmā ir izveidotas budžeta pozīcijas piešķirtajiem ieņēmumiem un ka fonds ievēros ERP ieteikumu;

               13.

               norāda uz ERP konstatējumu, ka, ievērojot pareizas finanšu pārvaldības principu, pieprasījumi PVN atgūšanai par 2007. gadu (EUR 376 611) bija jāiesniedz līdz gada beigām;

               14.

               atzīst fonda atbildi, ka PVN atgūšana aizkavējās ABAC sistēmas ieviešanas dēļ; norāda, ka neatgūtais PVN pilnā apmērā tika atgūts 2008. gada aprīlī;

         Saistībā ar iepriekšējo gadu budžeta izpildes apstiprinājumiem veiktie pasākumi

               15.

               atgādina, ka 2006. gadā fonds bija uzsācis ex-post novērtējumu par 2001.–2004. gada darba programmu saistībā ar fonda pašreizējās darbības atsevišķu aspektu starpposma novērtējumu, lai noteiktu organizācijas nozīmi, radīto pievienoto vērtību un efektivitāti;

               16.

               norāda uz gada darbības pārskatā sniegto informāciju, ka 2006. gadā tika pārskatīta fonda stratēģiskā virzība un izvirzīti pieci stratēģiskie mērķi;

               17.

               uzsver, ka saistībā ar 2008. gada budžeta izpildes apstiprinājuma procedūru Parlaments vēlas laikus saņemt informāciju par organizācijas nozīmes, radītās pievienotās vērtības un efektivitātes novērtējuma rezultātiem;

               18.

               norāda, ka lēmumam par budžeta izpildes apstiprināšanu pievienoti arī horizontāla rakstura konstatējumi, un sakarā ar tiem vērš uzmanību uz Parlamenta 2009. gada 23. aprīļa rezolūciju par ES aģentūru finanšu pārvaldību un kontroli (7).

      (1)  OV C 278, 31.10.2008., 60. lpp.

      (2)  OV C 311, 5.12.2008., 156. lpp.

      (3)  OV L 248, 16.9.2002., 1. lpp.

      (4)  OV L 139, 30.5.1975., 1. lpp.

      (5)  OV L 357, 31.12.2002., 72. lpp.

      (6)  OV L 88, 31.3.2009., 93. lpp.

      (7)  Skatīt šā Oficiālā Vēstneša 206. lpp.


title: Padomes Lēmums (2004. gada 28. jūnijs), ar ko ieceļ vienu Iekšējā tirgus saskaņošanas biroja (preču zīmes, paraugi un modeļi) apelāciju padomju locekli

text:
               6.7.2004

               LV

               Eiropas Savienības Oficiālais Vēstnesis

               C 174/1

         PADOMES LĒMUMS
   (2004. gada 28. jūnijs),
   ar ko ieceļ vienu Iekšējā tirgus saskaņošanas biroja (preču zīmes, paraugi un modeļi) apelāciju padomju locekli
   (2004/C 174/01)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu,
   ņemot vērā Padomes 1993. gada 20. decembra Regulu (EK) Nr. 40/94 par Kopienas preču zīmēm (1), jo īpaši tās 120. un 131. pantu,
   ņemot vērā Iekšējā tirgus saskaņošanas biroja (preču zīmes, paraugi un modeļi) Administratīvās padomes 2004. gada 26. aprīlī iesniegtos kandidātu vārdus,
   IR NOLĒMUSI:
   1. pants
   Ar šo par Iekšējā tirgus saskaņošanas biroja (preču zīmes, paraugi un modeļi) apelāciju padomju locekli uz pieciem gadiem ieceļ Ilse MAYER kundzi, kura dzimusi Gmünd (Austrijā) 1955. gada 19. oktobrī.
   2. pants
   Iekšējā tirgus saskaņošanas biroja (preču zīmes, paraugi un modeļi) Administratīvā padome nosaka 1. panta minētā piecu gadu laika posma sākuma dienu.

      Luksemburgā, 2004. gada 28. jūnijā

         Padomes vārdā —
         priekšsēdētājs
         M. CULLEN

      (1)  OV L 11, 14.1.1994., 1. lpp. Regula, kurā jaunākie grozījumi izdarīti ar Regulu (EK) Nr. 422/2004 (OV L 70, 9.3.2004., 1. lpp.).


title: Padomes Lēmums (KĀDP) 2017/718 (2017. gada 27. marts) par to, lai parakstītu un noslēgtu Nolīgumu starp Eiropas Savienību un Moldovas Republiku par drošības procedūrām klasificētas informācijas apmaiņai un aizsardzībai

text:
               22.4.2017

               LV

               Eiropas Savienības Oficiālais Vēstnesis

               L 106/1

         PADOMES LĒMUMS (KĀDP) 2017/718
   (2017. gada 27. marts)
   par to, lai parakstītu un noslēgtu Nolīgumu starp Eiropas Savienību un Moldovas Republiku par drošības procedūrām klasificētas informācijas apmaiņai un aizsardzībai
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 37. pantu saistībā ar Līguma par Eiropas Savienības darbību 218. panta 5. punktu un 218. panta 6. punkta pirmo daļu,
   ņemot vērā Savienības Augstās pārstāves ārlietās un drošības politikas jautājumos priekšlikumu,
   tā kā:

               (1)

               Padome 2015. gada 26. maija sanāksmē nolēma pilnvarot Savienības Augsto pārstāvi ārlietās un drošības politikas jautājumos (AP) sākt sarunas, ievērojot Līguma par Eiropas Savienību 37. pantu un saskaņā ar Līguma par Eiropas Savienības darbību 218. panta 3. punktā noteikto kārtību, lai noslēgtu nolīgumu par informācijas drošību starp Eiropas Savienību un Moldovas Republiku.

               (2)

               Pēc minēto pilnvaru saņemšanas AP panāca vienošanos ar Moldovas Republiku attiecībā uz nolīgumu par drošības procedūrām klasificētas informācijas apmaiņai un aizsardzībai.

               (3)

               Minētais nolīgums būtu jāapstiprina,

         IR PIEŅĒMUSI ŠO LĒMUMU.
   1. pants
   Ar šo Savienības vārdā tiek apstiprināts Nolīgums starp Eiropas Savienību un Moldovas Republiku par drošības procedūrām klasificētas informācijas apmaiņai un aizsardzībai.
   Nolīguma teksts ir pievienots šim lēmumam.
   2. pants
   Ar šo Padomes priekšsēdētājs tiek pilnvarots norīkot personu vai personas, kas ir tiesīgas parakstīt minēto nolīgumu, lai tas kļūtu saistošs Savienībai.
   3. pants
   Šis lēmums stājas spēkā tā pieņemšanas dienā.

      Briselē, 2017. gada 27. martā

            Padomes vārdā –

            priekšsēdētājs

         C. ABELA


title: Eiropas Parlamenta 2007.gada 29. novembra lēmums par pieprasījumu aizstāvēt Renato Brunetta imunitāti un privilēģijas (2007/2172(IMM))

text:
C 297 E/130                                         Eiropas Savienības Oficiālais Vēstnesis                             LV        20.11.2008.
Ceturtdiena, 2007. gada 29. novembris
              P6_TA(2007)0553
              Ar brīvības, drošības un tiesiskuma telpu saistīto prejudiciālo jautājumu izskatī-
              šana *
              Eiropas Parlamenta 2007. gada 29. novembra normatīvā rezolūcija par priekšlikumu Padomes
              lēmuma projektam, ar ko groza protokolu par Tiesas Statūtiem attiecībā uz prejudiciāliem jautāju-
              miem par brīvības, drošības un tiesiskuma telpu (11824/2007 — C6-0292/2007 — 2007/0812(CNS))
              (Apspriežu procedūra)
              Eiropas Parlaments,
              — ņemot vērā Padomes lēmuma projektu (11824/2007),
              — ņemot vērā EK līguma 245. panta 2. punktu un Euratom līguma 160. pantu, saskaņā ar kuriem Padome
                   ir apspriedusies ar Parlamentu (C6-0292/2007),
              — ņemot vērā Reglamenta 51. pantu,
              — ņemot vērā Juridiskās komitejas ziņojumu (A6-0451/2007),
              1.     apstiprina Padomes lēmumu;
              2.     aicina Padomi informēt           Parlamentu,    ja   tā   ir   paredzējusi     nepievienoties    Parlamenta
              apstiprinātajam tekstam;
              3.     prasa Padomei vēlreiz ar to apspriesties, ja tā ir paredzējusi būtiski grozīt apspriešanai iesniegto tekstu;
              4.     uzdod priekšsēdētājam nosūtīt Parlamenta nostāju Padomei, Komisijai un Eiropas Kopienu Tiesai.
              P6_TA(2007)0554
              Pieprasījums aizstāvēt deputāta Renato Brunetta imunitāti
              Eiropas Parlamenta 2007. gada 29. novembra lēmums par pieprasījumu aizstāvēt Renato Brunetta
                                                imunitāti un privilēģijas (2007/2172(IMM))
              Eiropas Parlaments,
              — ņemot vērā Renato Brunetta 2007. gada 18. janvārī iesniegto pieprasījumu aizstāvēt viņa imunitāti
                   saistībā ar civilprasību, kas pret viņu celta Milānas apgabaltiesā, par ko paziņots 2007. gada 31. janvāra
                   plenārsēdē,
              — pēc Renato Brunetta uzklausīšanas saskaņā ar Reglamenta 7. panta 3. punktu,
 ---pagebreak--- 20.11.2008.          LV                            Eiropas Savienības Oficiālais Vēstnesis                                            C 297 E/131
                                                                                Ceturtdiena, 2007. gada 29. novembris
            — ņemot vērā 9. un 10. pantu 1965. gada 8. aprīļa Protokolā par privilēģijām un imunitāti Eiropas
                  Kopienās, kā arī 6. panta 2. punktu 1976. gada 20. septembra Aktā par Eiropas Parlamenta deputātu
                  ievēlēšanu tiešās vispārējās vēlēšanās,
            — ņemot vērā Eiropas Kopienu Tiesas 1964. gada 12. maija un 1986. gada 10. jūlija spriedumus (1),
            — ņemot vērā Reglamenta 6. panta 3. punktu un 7. pantu,
            — ņemot vērā Juridiskās komitejas ziņojumu (A6-0449/2007),
            1.      nolemj aizstāvēt Renato Brunetta imunitāti un privilēģijas;
            2.      uzdod priekšsēdētājam šo lēmumu un atbildīgās komitejas ziņojumu nekavējoties nosūtīt attiecīgajām
            Itālijas Republikas iestādēm.
            (1) Spriedums lietā 101/63 Wagner/Fohrmann un Krier (Recueil, 195. lpp.), kā arī spriedums lietā 149/85 Wybot/Faure u. c.
                 (Recueil, 2391. lpp.).
            P6_TA(2007)0555
            Noteiktu dalībvalstu televīzijas raidījumu noteikumu koordinēšana ***II
            Eiropas Parlamenta 2007. gada 29. novembra normatīvā rezolūcija par Padomes kopējo nostāju, lai
            pieņemtu Eiropas Parlamenta un Padomes direktīvu, ar ko groza Padomes Direktīvu 89/552/EEK par
            dažu tādu televīzijas raidījumu veidošanas un apraides noteikumu koordinēšanu, kas ietverti dalīb-
            valstu normatīvajos un administratīvajos aktos (10076/6/2007 — C6-0352/2007 —
                                                            2005/0260(COD))
            (Koplēmuma procedūra: otrais lasījums)
            Eiropas Parlaments,
            — ņemot vērā Padomes kopējo nostāju (10076/6/2007 — C6-0352/2007),
            — ņemot vērā tā nostāju pirmajā lasījumā (1) par Komisijas priekšlikumu Eiropas Parlamentam un Padomei
                  (COM(2005)0646),
            — ņemot vērā grozīto Komisijas priekšlikumu (COM(2007)0170),
            — ņemot vērā EK līguma 251. panta 2. punktu,
            — ņemot vērā Reglamenta 67. pantu,
            — ņemot vērā Kultūras un izglītības komitejas ieteikumus otrajam lasījumam (A6-0442/2007),
            (1) Pieņemtie teksti, 13.12.2006., P6_TA(2006)0559.


title: 2008/781/EK: Padomes Lēmums ( 2008. gada 2. oktobris ), ar ko ieceļ amatā septiņus Reģionu komitejas locekļus un septiņus locekļa aizstājējus no Bulgārijas

text:
               9.10.2008

               LV

               Eiropas Savienības Oficiālais Vēstnesis

               L 268/29

      PADOMES LĒMUMS

   (2008. gada 2. oktobris),
   ar ko ieceļ amatā septiņus Reģionu komitejas locekļus un septiņus locekļa aizstājējus no Bulgārijas
   (2008/781/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu un jo īpaši tā 263. pantu,
   ņemot vērā Bulgārijas valdības priekšlikumu,
   tā kā:

               (1)

               Padome 2006. gada 24. janvārī pieņēma Lēmumu 2006/116/EK, (1) ar ko laikposmam no 2006. gada 26. janvāra līdz 2010. gada 25. janvārim ieceļ amatā Reģionu komitejas locekļus un to aizstājējus.

               (2)

               Tā kā ir beidzies Antoaneta GEORGIEVA kundzes, Yoan KOSTADINOV kunga, Veselin ZLATEV kunga un Bogomil BELCHEV kunga pilnvaru termiņš, ir atbrīvojušās četras Reģionu komitejas locekļu amata vietas. Pēc Remzi YUSEINOV kunga, Kiril YORDANOV kunga un Yordan LECHKOV kunga atkāpšanās no amata ir atbrīvojušās trīs komitejas locekļu amata vietas. Tā kā ir beidzies Delyan ENKIN kunga, Lachezar ROSENOV kunga, Nikola KOLEV kunga un Rumiana BOZUKOVA kundzes pilnvaru termiņš, ir atbrīvojušās četras komitejas locekļa aizstājēju vietas.

               (3)

               Pēc Anastasia MLADENOVA kundzes atkāpšanās no amata ir atbrīvojusies viena komitejas locekļa aizstājēja vieta. Pēc Zlatko ZHIVKOV kunga un Vladimir MOSKOV kunga iecelšanas Reģionu komitejas locekļa amatā ir atbrīvojušās divas komitejas locekļa aizstājēju vietas,

         IR NOLĒMUSI ŠĀDI.
   1. pants
   Ar šo uz atlikušo amata pilnvaru laiku līdz 2010. gada 25. janvārim Reģionu komitejā ir iecelti šādi:

               a)

               komitejas locekļi:

                              Dora Ilieva YANKOVA kundze – Mayor of Smolian municipality, Chairman of the management council of the National Assembly of the Municipalities of the Republic of Bulgaria (NAMRB) (кмет на община Смолян, председател на управителния съвет на Националното сдружение на общините в Република България (НСОРБ)),

                              Georgi Ivanov SLAVOV kungs – Mayor of Yambol municipality (кмет на община Ямбол),

                              Guner Fariz SERBEST kungs – Mayor of Stambolovo Member of the management council of the National Assembly of the Municipalities of the Republic of Bulgaria (NAMRB) (кмет на Стамболово, член на управителния съвет на Националното сдружение на общините в Република България (НСОРБ)),

                              Penka Nedelkova PENKOVA kundze – Mayor of Lom, Vice-Chairman of the management council of the National Assembly of the Municipalities of the Republic of Bulgaria (NAMRB) (кмет на Лом, заместник-председател на управителния съвет на Националното сдружение на общините в Република България (НСОРБ)),

                              Bojidar Ivanov YOTOV kungs – Mayor of Ruse (кмет на Русе),

                              Zlatko ZHIVKOV kungs – Vice-Chairman of the management council of the National Assembly of the Municipalities of the Republic of Bulgaria (NAMRB), Mayor of Montana (заместник-председател на управителния съвет на Националното сдружение на общините в Република България (НСОРБ), кмет на Монтана),

                              Vladimir MOSKOV kungs – Member of the management council of the National Assembly of the Municipalities of the Republic of Bulgaria (NAMRB), Mayor of Gotse Delchev (член на управителния съвет на Националното сдружение на общините в Република България (НСОРБ), кмет на Гоце Делчев).

               b)

               komitejas locekļa aizstājēji:

                              Emil Hristov NAIDENOV kungs – Mayor of Gorna Malina (кмет на Горна Малина),

                              Svetlin Genov TANCHEV kungs – Mayor of Stara Zagora (кмет на Стара Загора),

                              Pavel Iliev DIMITROV kungs – Municipal councillor, Varna (общински съветник, Варна),

                              Veselin Petrov LICHEV kungs – Mayor of Sopot (кмет на Сопот),

                              Krasimir Blagoev KOSTOV kungs – Mayor of Shumen (кмет на Шумен),

                              Ivo Kirilov ANDONOV kungs – Mayor of Silistra, Member of the management council of the National Assembly of the Municipalities of the Republic of Bulgaria (NAMRB) (кмет на Силистра, член на управителния съвет на Националното сдружение на общините в Република България (НСОРБ),

                              Rumen Georgiev RASHEV kungs – Mayor of Veliko Turnovo, Member of the management council of the National Assembly of the Municipalities of the Republic of Bulgaria (NAMRB) (кмет на Велико Търново, член на управителния съвет на Националното сдружение на общините в Република България (НСОРБ),

         2. pants
   Šis lēmums stājas spēkā tā pieņemšanas dienā.

      Luksemburgā, 2008. gada 2. oktobrī

            Padomes vārdā —

            priekšsēdētājs

         X. BERTRAND

      (1)  OV L 56, 25.2.2006., 75. lpp.


title: 2013/526/ES: Eiropas Parlamenta un Padomes Lēmums ( 2013. gada 9. oktobris ) par Eiropas Globalizācijas pielāgošanās fonda izmantošanu saskaņā ar 28. punktu Eiropas Parlamenta, Padomes un Komisijas 2006. gada 17. maija Iestāžu nolīgumā par budžeta disciplīnu un pareizu finanšu pārvaldību (Itālijas pieteikums EGF/2011/025 IT/ Lombardia )

text:
               26.10.2013

               LV

               Eiropas Savienības Oficiālais Vēstnesis

               L 284/22

         EIROPAS PARLAMENTA UN PADOMES LĒMUMS
   (2013. gada 9. oktobris)
   par Eiropas Globalizācijas pielāgošanās fonda izmantošanu saskaņā ar 28. punktu Eiropas Parlamenta, Padomes un Komisijas 2006. gada 17. maija Iestāžu nolīgumā par budžeta disciplīnu un pareizu finanšu pārvaldību (Itālijas pieteikums EGF/2011/025 IT/Lombardia)
   (2013/526/ES)
   EIROPAS PARLAMENTS UN EIROPAS SAVIENĪBAS PADOME,
   ņemot vērā Līgumu par Eiropas Savienības darbību,
   ņemot vērā Eiropas Parlamenta, Padomes un Komisijas 2006. gada 17. maija Iestāžu nolīgumu par budžeta disciplīnu un pareizu finanšu pārvaldību (1) un jo īpaši tā 28. punktu,
   ņemot vērā Eiropas Parlamenta un Padomes 2006. gada 20. decembra Regulu (EK) Nr. 1927/2006 par Eiropas Globalizācijas pielāgošanās fonda izveidi (2) un jo īpaši tās 12. panta 3. punktu,
   ņemot vērā Eiropas Komisijas priekšlikumu,
   tā kā:

               (1)

               Eiropas Globalizācijas pielāgošanās fondu (EGF) izveidoja, lai sniegtu papildu atbalstu darbiniekiem, kuru atlaišana ir saistīta ar globalizācijas izraisītām lielām strukturālām izmaiņām pasaules tirdzniecības modeļos, un lai palīdzētu viņiem no jauna iekļauties darba tirgū.

               (2)

               Attiecībā uz pieteikumiem, kas iesniegti no 2009. gada 1. maija līdz 2011. gada 30. decembrim, EGF piemērošanas joma ir paplašināta, iekļaujot tajā atbalstu darbiniekiem, kuru atlaišana ir tieši saistīta ar pasaules finanšu un ekonomikas krīzi.

               (3)

               Saskaņā ar 2006. gada 17. maija Iestāžu nolīgumu EGF var izmantot, nepārsniedzot maksimālo apjomu EUR 500 miljoni gadā.

               (4)

               Itālija 2011. gada 30. decembrī iesniedza pieteikumu par EGF izmantošanu attiecībā uz atlaišanas gadījumiem divos uzņēmumos, kas darbojas NACE 2. red. 26. nodaļā noteiktajā jomā (“Datoru, elektronisko un optisko iekārtu ražošana”) NUTS II līmeņa reģionā, Lombardijā (ITC4), un līdz 2013. gada 12. martam iesniedza papildu informāciju. Minētais pieteikums atbilst Regulas (EK) Nr. 1927/2006 10. panta prasībām attiecībā uz finansiālo ieguldījumu noteikšanu. Tāpēc Komisija ierosina piešķirt līdzekļus EUR 1 164 930 apmērā.

               (5)

               Tādēļ EGF būtu jāizmanto, lai sniegtu finansiālu ieguldījumu saistībā ar Itālijas iesniegto pieteikumu,

         IR PIEŅĒMUŠI ŠO LĒMUMU.
   1. pants
   Eiropas Savienības 2013. finanšu gada vispārējā budžetā izmanto Eiropas Globalizācijas pielāgošanās fondu, lai piešķirtu EUR 1 164 930 saistību un maksājumu apropriācijās.
   2. pants
   Šo lēmumu publicē Eiropas Savienības Oficiālajā Vēstnesī.

      Strasbūrā, 2013. gada 9. oktobrī

            Eiropas Parlamenta vārdā –

            priekšsēdētājs

         M. SCHULZ

            Padomes vārdā –

            priekšsēdētājs

         V. LEŠKEVIČIUS

      (1)  OV C 139, 14.6.2006., 1. lpp.

      (2)  OV L 406, 30.12.2006., 1. lpp.


title: Padomes Lēmums 2014/932/KĀDP ( 2014. gada 18. decembris ) par ierobežojošiem pasākumiem saistībā ar situāciju Jemenā

text:
               19.12.2014

               LV

               Eiropas Savienības Oficiālais Vēstnesis

               L 365/147

         PADOMES LĒMUMS 2014/932/KĀDP
   (2014. gada 18. decembris)
   par ierobežojošiem pasākumiem saistībā ar situāciju Jemenā
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 29. pantu,
   tā kā:

               (1)

               2014. gada 26. februārī Apvienoto Nāciju Organizācijas Drošības padome pieņēma Rezolūciju 2140 (2014), ar ko atgādina par tās Rezolūciju 2014 (2011), 2051 (2012) un Drošības padomes priekšsēdētāja 2013. gada 15. februāra paziņojumu un ar ko atkārtoti apstiprina Apvienoto Nāciju Organizācijas Drošības padomes stingro apņemšanos saistībā ar Jemenas vienotību, suverenitāti, neatkarību un teritoriālo integritāti.

               (2)

               Apvienoto Nāciju Organizācijas Drošības padomes Rezolūcija (ANO DPR) 2140 (2014) prasa piemērot ceļošanas ierobežojumus personām, kuras nosaka komiteja, kas izveidota saskaņā ar ANO DPR 2140 (2014) 19. punktu (“komiteja”), kā arī iesaldēt līdzekļus un aktīvus tām personām vai vienībām, kuras nosaka komiteja.

               (3)

               2014. gada 7. novembrī komiteja noteica trīs fiziskās personas, pamatojoties uz ANO DPR 2140 (2014) 17. punktā izklāstītajiem kritērijiem.

               (4)

               Ir vajadzīga Savienības rīcība, lai īstenotu konkrētus pasākumus,

         IR PIEŅĒMUSI ŠO LĒMUMU.
   1. pants
   1.   Dalībvalstis veic vajadzīgos pasākumus, lai nepieļautu, ka dalībvalstu teritorijā ieceļo vai to šķērso personas, kuras komiteja ir iekļāvusi sarakstā un kuras iesaistās darbībās, kas apdraud Jemenas mieru, drošību vai stabilitāti, vai kuras šādas darbības atbalsta, ietverot, bet ne tikai:

               a)

               darbības, kas kavē vai apdraud politiskās pārejas sekmīgu pabeigšanu, kā izklāstīts Persijas līča sadarbības padomes iniciatīvā un Īstenošanas mehānisma nolīgumā;

               b)

               darbības, kas vardarbīgā ceļā vai ar uzbrukumiem svarīgai infrastruktūrai traucē īstenot visaptverošās Nacionālā dialoga konferences galīgā ziņojuma rezultātus;

               c)

               tādu darbību plānošana, vadīšana vai izdarīšana Jemenā, kas ir pretrunā piemērojamajiem starptautiskajiem cilvēktiesību aktiem vai starptautiskajiem humanitāro tiesību aktiem vai kas ir cilvēktiesību pārkāpumi.

         Šajā punktā minētās personas ir uzskaitītas šā lēmuma pielikumā.
   2.   Šā panta 1. punkts neliek dalībvalstij aizliegt saviem valstspiederīgajiem ieceļot tās teritorijā.
   3.   Šā panta 1. punktu nepiemēro, ja ieceļošana vai teritorijas šķērsošana ir nepieciešama, lai piedalītos tiesas procesā.
   4.   Šā panta 1. punktu nepiemēro, ja dalībvalsts katrā gadījumā atsevišķi konstatē, ka ieceļošana vai teritorijas šķērsošana ir vajadzīga, lai veicinātu mieru un stabilitāti Jemenā, un dalībvalsts 48 stundu laikā pēc šāda konstatējuma informē komiteju.
   5.   Šā panta 1. punktu nepiemēro, ja komiteja katrā atsevišķā gadījumā konstatē, ka:

               a)

               ieceļošana vai teritorijas šķērsošana ir vajadzīga saistībā ar humāno vajadzību apsvērumiem, tostarp reliģiskiem pienākumiem; vai

               b)

               izņēmums sekmētu miera un nācijas samierināšanas mērķus Jemenā.

         6.   Gadījumos, kad saskaņā ar 3., 4. vai 5. punktu dalībvalsts atļauj pielikumā uzskaitītajām personām ieceļot tās teritorijā vai šķērsot to, atļauju piešķir tikai tādam nolūkam, kādam tā ir paredzēta, un tikai personām, kurām tā izsniegta.
   2. pants
   1.   Iesaldē visus līdzekļus un saimnieciskos resursus, kas ir tādu personu vai vienību īpašumā, valdījumā vai turējumā, kuras komiteja norādījusi kā tādas, kas iesaistās vai atbalsta darbības, ar kurām apdraud mieru, stabilitāti vai drošību Jemenā, ietverot, bet ne tikai:

               a)

               darbības, kas kavē vai apdraud politiskās pārejas sekmīgu pabeigšanu, kā izklāstīts Persijas līča sadarbības padomes iniciatīvā un Īstenošanas mehānisma nolīgumā;

               b)

               darbības, kas vardarbīgā ceļā vai ar uzbrukumiem svarīgai infrastruktūrai traucē īstenot visaptverošās Nacionālā dialoga konferences galīgā ziņojuma rezultātus;

               c)

               tādu darbību plānošana, vadīšana vai izdarīšana Jemenā, kas ir pretrunā piemērojamajiem starptautiskajiem cilvēktiesību aktiem vai starptautiskajiem humanitāro tiesību aktiem vai kas ir cilvēktiesību pārkāpumi;

         vai iesaldē tādu personu vai vienību līdzekļus un saimnieciskos resursus, kas darbojas minēto personu vārdā vai to vadībā, vai tām piederošu vai to kontrolē esošu vienību līdzekļus un saimnieciskos resursus.
   Šajā punktā minētās personas un vienības ir uzskaitītas šā lēmuma pielikumā.
   2.   Nekādi līdzekļi vai saimnieciskie resursi netiek tieši vai netieši darīti pieejami šā lēmuma pielikumā uzskaitītajām personām vai vienībām vai to labā.
   3.   Dalībvalstis var pieļaut izņēmumus saistībā ar 1. un 2. punktā minētajiem pasākumiem attiecībā uz līdzekļiem un saimnieciskajiem resursiem, ja:

               a)

               tie ir nepieciešami, lai segtu pamatizdevumus, tostarp maksājumus par pārtikas produktiem, īri vai hipotēku, zālēm un ārstēšanu, nodokļu, apdrošināšanas prēmiju un komunālo pakalpojumu maksājumus;

               b)

               tie ir paredzēti vienīgi samērīgai samaksai par kvalificētu darbu un atlīdzībai par izdevumiem, kas saistīti ar juridiskiem pakalpojumiem;

               c)

               tie ir paredzēti vienīgi komisijas maksai vai apkalpošanas maksai par iesaldēto līdzekļu vai saimniecisko resursu parastu turēšanu vai pārvaldību,

         pēc tam, kad attiecīgā dalībvalsts ir nosūtījusi komitejai paziņojumu par nodomu vajadzības gadījumā atļaut pieeju šādiem līdzekļiem vai saimnieciskajiem resursiem, un ja Komiteja piecu darbdienu laikā pēc šāda paziņojuma nav pieņēmusi negatīvu lēmumu.
   4.   Dalībvalstis var arī atļaut izņēmumus saistībā ar 1. un 2. punktā minētajiem pasākumiem attiecībā uz līdzekļiem vai saimnieciskajiem resursiem, ja:

               a)

               tie ir vajadzīgi ārkārtas izdevumiem ar noteikumu, ka attiecīgā dalībvalsts ir paziņojusi šādu lēmumu komitejai un komiteja to ir apstiprinājusi;

               b)

               uz tiem attiecas tiesas, administratīvs vai šķīrējtiesas noteikts apgrūtinājums vai pieņemts spriedums; tādā gadījumā līdzekļus un saimnieciskos resursus var izmantot, lai apmierinātu šādu apgrūtinājumu vai spriedumu, ar noteikumu, ka apgrūtinājums ir noteikts vai spriedums pieņemts pirms dienas, kad attiecīgā persona vai vienība iekļauta pielikumā, un apgrūtinājums vai spriedums nav 1. pantā minētās personas vai vienības interesēs, un attiecīgā dalībvalsts par to ir paziņojusi komitejai.

         5.   Šā panta 1. punkts neliedz sarakstā iekļautai personai vai vienībai veikt maksājumu saskaņā ar līgumu, kas noslēgts pirms šādas personas vai vienības iekļaušanas sarakstā, ar noteikumu, ka attiecīgā dalībvalsts ir konstatējusi, ka šo maksājumu tieši vai netieši nesaņems kāda no 2. panta 1. punktā minētajām personām vai vienībām, un pēc tam, kad attiecīgā dalībvalsts ir paziņojusi komitejai savu nodomu veikt vai saņemt šādu maksājumu vai vajadzības gadījumā atļaut līdzekļu vai saimniecisko resursu atbrīvošanu šim nolūkam 10 darbdienas pirms šādas atļaujas došanas.
   6.   Šā panta 2. punktu nepiemēro iesaldētu kontu papildināšanai ar:

               a)

               procentiem vai citiem ieņēmumiem no minētajiem kontiem; vai

               b)

               maksājumiem, kuri paredzēti līgumos, nolīgumos vai saistībās, kas noslēgtas vai radušās pirms dienas, kad minētajiem kontiem sāka piemērot šajā lēmumā noteiktos ierobežojošos pasākumus;

         ar noteikumu, ka visiem šādiem procentu ienākumiem, citiem ieņēmumiem un maksājumiem turpina piemērot 1. punktu.
   3. pants
   Padome izstrādā un groza pielikumā ietverto sarakstu saskaņā ar Drošības padomē vai Komitejā nolemto.
   4. pants
   1.   Ja Drošības padome vai Komiteja norāda personu vai vienību, Padome šādu personu vai vienību iekļauj pielikumā. Padome savu lēmumu, tostarp pamatojumu iekļaušanai sarakstā, paziņo attiecīgajai personai vai nu tieši, ja ir zināma tās adrese, vai publicējot paziņojumu, dodot šai personai iespēju paust savus apsvērumus.
   2.   Ja ir iesniegti apsvērumi vai jauni būtiski pierādījumi, Padome pārskata savu lēmumu un attiecīgi informē konkrēto personu.
   5. pants
   1.   Pielikumā iekļauj Drošības padomes vai komitejas sniegtu pamatojumu personu un vienību iekļaušanai sarakstā.
   2.   Pielikumā arī iekļauj, ja iespējams, Drošības padomes vai komitejas sniegtu informāciju, kas nepieciešama, lai identificētu attiecīgās personas vai vienības. Attiecībā uz personām šāda informācija var ietvert vārdu un uzvārdu, tostarp pieņemtus vārdus, dzimšanas datumu un vietu, valstspiederību, pases un personas apliecības numuru, dzimumu, adresi, ja tā ir zināma, un amatu vai profesiju. Attiecībā uz vienībām šāda informācija var ietvert nosaukumus, reģistrācijas vietu un datumu, reģistrācijas numuru un darījumdarbības vietu.
   6. pants
   Šo lēmumu attiecīgi groza vai atceļ saskaņā ar Drošības padomes nolemto.
   7. pants
   Šis lēmums stājas spēkā dienā, kad to publicē Eiropas Savienības Oficiālajā Vēstnesī.

      Briselē, 2014. gada 18. decembrī

            Padomes vārdā –

            priekšsēdētājs

         S. GOZI

      PIELIKUMS
      Lēmuma 1. panta 1. punktā un 2. panta 1. un 2. punktā minēto personu un vienību saraksts
      PERSONAS

                  1.

                        Abdullah Yahya Al Hakim
                      (jeb: a)
                     Abu Ali al Hakim; b)
                     Abu-Ali al- Hakim; c)
                     Abdallah al-Hakim; d)
                     Abu Ali Alhakim; e)
                     Abdallah al-Mu'ayyad).
                  Oriģinālā rakstība:

                     Amats:
                     Huthi grupējuma komandiera vietnieks. Adrese:
                     Dahyan, Sa'dah Governorate, Jemena. Dzimšanas datums: a) aptuveni 1985. gads; b) starp 1984. un 1986. gadu. Dzimšanas vieta: a)
                     Dahyan, Jemena; b)
                     Sa'dah Governorate, Jemena. Valstspiederība: Jemena. Cita informācija: Dzimums: vīrietis. Datums, kad iekļauts ANO sarakstā:7.11.2014.

                     Papildu informācija no apraksta par iemesliem iekļaušanai sarakstā, ko sniegusi Sankciju komiteja:

                                 Abdullah Yahya al Hakim sankcijas tika noteiktas 2014. gada 7. novembrī saskaņā ar ANO DPR 2140 (2014) 11. un 15. punktu, tā kā viņš atbilda rezolūcijas 17. un 18. punktā iekļautajiem sankciju noteikšanas kritērijiem.

                                 Abdullah Yahya al Hakim bija iesaistīts darbībās, ar kurām apdraud Jemenas mieru, drošību vai stabilitāti, piemēram, tādās darbībās, kas kavē 2011. gada 23. novembra nolīguma īstenošanu, kuru noslēdza Jemenas valdība un tās opozīcija un kurā ir paredzēta mierīga varas pāreja Jemenā, kā arī tādās darbībās, kas kavē Jemenas politisko procesu norisi.

                              Tiek ziņots, ka 2014. gada jūnijā Abdullah Yahya al Hakim noturēja sanāksmi, lai izplānotu apvērsumu pret Jemenas prezidentu Abdrabuh Mansour Hadi. Al Hakim tikās ar militāriem un drošības komandieriem un cilšu vecākajiem; arī bijušajam Jemenas prezidentam Ali Abdullah Saleh lojāli vadošie piekritēji piedalījās sanāksmē, kuras mērķis bija koordinēt militāros centienus ieņemt Jemenas galvaspilsētu Sanu (Sana'a).

                              2014. gada 29. augusta publiskajā paziņojumā Apvienoto Nāciju Organizācijas Drošības padomes priekšsēdētājs paziņoja, ka Padome nosoda darbības, ko veic Abdullah Yahya al Hakim vadītie spēki, kuri ieņēma Amrānu (Amran) Jemenā, tostarp Jemenas armijas brigādes štābu 2014. gada 8. jūlijā. Al Hakim vadīja 2014. gada jūlijā notikušo vardarbīgo Amrānas provinces ieņemšanu un bija militārais komandieris, kas atbildīgs par lēmumu pieņemšanu attiecībā uz ilgstošajiem konfliktiem Amrānas provincē un Hamdānā (Hamdan) Jemenā.

                              No 2014. gada septembra sākuma Abdullah Yahya al Hakim palika Sanā, lai pārraudzītu kaujas operācijas gadījumā, ja sāktos cīņas. Viņa uzdevums bija organizēt militārās operācijas, lai varētu gāzt Jemenas valdību, un viņš bija arī atbildīgs par to, lai visi ceļi uz Sanu un no tās būtu droši un kontrolēti.

                  2.

                        Abd Al-Khaliq Al-Huthi
                      (jeb: a)
                     Abd-al-Khaliq al-Huthi; b)
                     Abd-al-Khaliq Badr-al-Din al Huthi; c)
                     Abd al-Khaliq Badr al-Din al-Huthi; d) Abu-Yunus).
                  Oriģinālā rakstība:

                     Amats:
                     Huthi grupējuma militārais komandieris. Dzimšanas datums: 1984. gads. Valstspiederība: Jemena. Cita informācija: Dzimums: vīrietis. Datums, kad iekļauts ANO sarakstā:7.11.2014.

                     Papildu informācija no apraksta par iemesliem iekļaušanai sarakstā, ko sniegusi Sankciju komiteja:

                                 Abd al-Khaliq al-Huthi sankcijas tika noteiktas 2014. gada 7. novembrī saskaņā ar ANO DPR 2140 (2014) 11. un 15. punktu, tā kā viņš atbilda rezolūcijas 17. un 18. punktā iekļautajiem sankciju noteikšanas kritērijiem.

                                 Abd al-Khaliq al-Huthi bija iesaistīts darbībās, ar kurām apdraud Jemenas mieru, drošību vai stabilitāti, piemēram, tādās darbībās, kas kavē 2011. gada 23. novembra nolīguma īstenošanu, kuru noslēdza Jemenas valdība un tās opozīcija un kurā ir paredzēta mierīga varas pāreja Jemenā, kā arī tādās darbībās, kas kavē Jemenas politisko procesu norisi.

                              2013. gada oktobra beigās Abd al-Khaliq al-Huthi vadīja Jemenas militārās uniformās ģērbtu kaujinieku grupējumu, kas uzbruka vairākām vietām Dimaj Jemenā. Šajās cīņās bija daudz bojāgājušo.

                              2014. gada septembra beigās nezināms skaits neidentificētu kaujinieku esot tikuši sagatavoti, lai uzbruktu diplomātiskām iestādēm Sanā Jemenā, pamatojoties uz Abd al-Khaliq al-Huthi sniegtām pavēlēm. 2014. gada 30. augustāal-Huthi koordinēja ieroču pārvietošanu no Amrānas uz protestētāju nometni Sanā.

                  3.

                        Ali Abdullah Saleh
                      (jeb:
                     Ali Abdallah Salih)
                  Oriģinālā rakstība:

                     Amats: a) Jemenas Vispārējā tautas kongresa partijas priekšsēdētājs; b) Jemenas Republikas bijušais prezidents. Dzimšanas datums: a)21.3.1945.; b)21.3.1946.; c) 21.3.1942.; d)21.3.1947. Dzimšanas vieta: a)
                     Bayt al-Ahmar, Sana'a Governorate, Jemena; b)
                     Sana'a, Jemena; c) Sana'a, Sanhan, Al-Rib' al-Sharqi. Valstspiederība: Jemena. Pases Nr.: 00016161 (Yemen). Nacionālais identifikācijas Nr.: 01010744444. Cita informācija: Dzimums: vīrietis. Datums, kad iekļauts ANO sarakstā:7.11.2014.

                     Papildu informācija no apraksta par iemesliem iekļaušanai sarakstā, ko sniegusi Sankciju komiteja:

                                 Ali Abdullah Saleh sankcijas tika noteiktas 2014. gada 7. novembrī saskaņā ar rezolūcijas 2140 (2014) 11. un 15. punktu, tā kā viņš atbilda rezolūcijas 17. un 18. punktā iekļautajiem sankciju noteikšanas kritērijiem..

                                 Ali Abdullah Saleh bija iesaistīts darbībās, ar kurām apdraud Jemenas mieru, drošību vai stabilitāti, piemēram, tādās darbībās, kas kavē 2011. gada 23. novembra nolīguma īstenošanu, kuru noslēdza Jemenas valdība un tās opozīcija un kurā ir paredzēta mierīga varas pāreja Jemenā, kā arī tādās darbībās, kas kavē Jemenas politisko procesu norisi.

                              Ar 2011. gada 23. novembra nolīgumu, ko atbalstīja Persijas līča sadarbības padome, Ali Abdullah Saleh pēc vairāk nekā 30 gadiem atkāpās no Jemenas prezidenta amata.

                              Kā ziņots, 2012. gada rudenī Ali Abdullah Saleh kļuva par vienu no galvenajiem atbalstītājiem vardarbīgām Huthi grupējuma darbībām Jemenas ziemeļos.

                              Konfliktus Jemenas dienvidos 2013. gada februārī izraisīja Saleh, AQAP un dienvidu separātista Ali Salim al-Bayd kopīgie pūliņi, kuru nolūks bija radīt nemierus pirms Jemenas Nacionālā dialoga konferences 2013. gada 18. martā. Pēdējā laikā – kopš 2014. gada septembra – Saleh destabilizē Jemenu, izmantojot citus, lai iedragātu centrālo valdību un radītu pietiekamu nestabilitāti valsts apvērsuma izraisīšanai. Saskaņā ar Apvienoto Nāciju Organizācijas Jemenas ekspertu grupas sagatavoto 2014. gada septembra ziņojumu – aptaujātās personas liecina, ka Saleh atbalsta dažu jemeniešu vardarbīgas darbības, sniedzot tiem līdzekļus un politisku atbalstu, kā arī nodrošinot, ka Vispārējā tautas kongresa (GPC) locekļi turpina sekmēt Jemenas destabilizāciju, izmantojot dažādus līdzekļus.


title: Eiropas Parlamenta Lēmums (ES, Euratom) 2016/1563 (2016. gada 28. aprīlis) par Euratom Apgādes aģentūras 2014. finanšu gada pārskatu apstiprināšanu

text:
               14.9.2016

               LV

               Eiropas Savienības Oficiālais Vēstnesis

               L 246/347

         EIROPAS PARLAMENTA LĒMUMS (ES, EURATOM) 2016/1563
   (2016. gada 28. aprīlis)
   par Euratom Apgādes aģentūras 2014. finanšu gada pārskatu apstiprināšanu
   EIROPAS PARLAMENTS,

               —

               ņemot vērā Euratom Apgādes aģentūras 2014. finanšu gada galīgos pārskatus,

               —

               ņemot vērā Revīzijas palātas ziņojumu par Euratom Apgādes aģentūras 2014. finanšu gada pārskatiem ar Aģentūras atbildi (1),

               —

               ņemot vērā deklarāciju (2) par pārskatu ticamību, kā arī par pakārtoto darījumu likumību un pareizību, kuru Revīzijas palāta sniegusi par 2014. finanšu gadu saskaņā ar Līguma par Eiropas Savienības darbību 287. pantu,

               —

               ņemot vērā Padomes 2016. gada 12. februāra ieteikumu par apstiprinājumu, ko sniedz Aģentūrai par 2014. finanšu gada budžeta izpildi (05584/2016 – C8-0083/2016),

               —

               ņemot vērā Līguma par Eiropas Savienības darbību 319. pantu,

               —

               ņemot vērā Eiropas Atomenerģijas kopienas dibināšanas līguma 106.a pantu,

               —

               ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (3) un jo īpaši tās 1. panta 2. punktu,

               —

               ņemot vērā Padomes 2008. gada 12. februāra Lēmumu Nr. 2008/114/EK, Euratom, ar ko nosaka Euratom Apgādes aģentūras statūtus (4), un jo īpaši tā pielikuma 8. panta 9. punktu,

               —

               ņemot vērā Reglamenta 94. pantu un V pielikumu,

               —

               ņemot vērā Budžeta kontroles komitejas ziņojumu (A8-0110/2016),

               1.

               konstatē, ka Euratom Apgādes aģentūras galīgie gada pārskati ir tādi, kā norādīts Revīzijas palātas ziņojuma pielikumā;

               2.

               apstiprina Euratom Apgādes aģentūras 2014. finanšu gada pārskatus;

               3.

               uzdod priekšsēdētājam šo lēmumu nosūtīt Euratom Apgādes aģentūras ģenerāldirektoram, Padomei, Komisijai un Revīzijas palātai un nodrošināt tā publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Martin SCHULZ

            Ģenerālsekretārs

         Klaus WELLE

      (1)  OV C 409, 19.12.2015., 299. lpp.

      (2)  Skatīt 1. zemsvītras piezīmi.

      (3)  OV L 298, 26.10.2012., 1. lpp.

      (4)  OV L 41, 15.2.2008., 15. lpp.


title: Padomes Lēmums (KĀDP) 2015/78 ( 2015. gada 19. janvāris ) par Eiropas Savienības KDAP militāru padomdevēja misiju Centrālāfrikas Republikā ( EUMAM RCA )

text:
               20.1.2015

               LV

               Eiropas Savienības Oficiālais Vēstnesis

               L 13/8

         PADOMES LĒMUMS (KĀDP) 2015/78
   (2015. gada 19. janvāris)
   par Eiropas Savienības KDAP militāru padomdevēja misiju Centrālāfrikas Republikā (EUMAM RCA)
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 42. panta 4. punktu un 43. panta 2. punktu,
   ņemot vērā Savienības Augstās pārstāves ārlietās un drošības politikas jautājumos (Augstā pārstāve) priekšlikumu,
   tā kā:

               (1)

               Centrālāfrikas Republikas “Chef de l'État de Transition” (pārejas posma valsts vadītājs) 2014. gada 10. septembra vēstulē aicināja Savienību pagarināt Eiropas Savienības militāro operāciju Centrālāfrikas Republikā (EUFOR RCA) un posmā pēc EUFOR operācijas iesaistīties, lai atbalstītu Centrālāfrikas bruņotos spēkus (FACA).

               (2)

               Padome 2014. gada 17. un 18. novembra secinājumos ir atzinusi, ka Centrālāfrikas Republikā ir jāīsteno vienota pieeja ar ANO saistībā ar drošības spēku, tostarp bruņoto spēku, reformu, lai stabilizētu stāvokli, atbalstot politisko procesu. Šajā ziņā tā ir atzinusi, ka iespējama plašāka Savienības loma drošības sektora reformā, atbalstot ANO centienus, vienlaikus nodrošinot vietējo spēku iesaisti, varētu dot papildu vērtību.

               (3)

               2014. gada 15. decembrī Padome apstiprināja krīzes pārvarēšanas koncepciju iespējamai Savienības KDAP militārai padomdevēja misijai Centrālāfrikas Republikā, lai dotu ieguldījumu FACA reformā.

               (4)

               2015. gada 16. janvāra vēstulē Centrālāfrikas Republikas Chef de l'État de Transition (pārejas posma valsts vadītājs) aicināja Savienību Centrālāfrikas Republikā izvērst ES militāru padomdevēja misiju.

               (5)

                  EUMAM RCA ar pilnīgām operatīvām spējām (FOC) būtu jāizvērš cik ātri vien iespējams.

               (6)

               Padomes un Augstās pārstāves uzdevumā Politikas un drošības komitejai (PDK) būtu jāveic Savienības KDAP militārās padomdevēja misijas politiskā kontrole, jānodrošina tai stratēģiskā vadība un jāpieņem attiecīgi lēmumi saskaņā ar Līguma par Eiropas Savienību (LES) 38. panta trešo daļu.

               (7)

               Ir jārisina sarunas un jānoslēdz starptautiski nolīgumi par ES vienību un personāla statusu un par trešo valstu dalību Savienības misijās.

               (8)

               Saskaņā ar LES 41. panta 2. punktu un saskaņā ar Padomes Lēmumu 2011/871/KĀDP (1), ar ko izveido mehānismu tādu Eiropas Savienības operāciju kopējo izmaksu finansēšanas pārvaldībai, kuras skar militārus vai aizsardzības aspektus, darbības izdevumi, kas izriet no šā lēmuma, kurš skar militārus vai aizsardzības aspektus, ir jāsedz dalībvalstīm.

               (9)

               Saskaņā ar 5. pantu Protokolā (Nr. 22) par Dānijas nostāju, kas pievienots Līgumam par Eiropas Savienību un Līgumam par Eiropas Savienības darbību, Dānija nepiedalās ar aizsardzību saistītu Savienības lēmumu un rīcību izstrādē un īstenošanā. Tādēļ Dānija nepiedalās šā lēmuma pieņemšanā, un Dānijai tas nav saistošs un nav jāpiemēro, un tā nepiedalās šīs misijas finansēšanā,

         IR PIEŅĒMUSI ŠO LĒMUMU.
   1. pants
   Misija
   1.   Savienība veic KDAP militāru padomdevēja misiju Centrālāfrikas Republikā (EUMAM RCA), lai atbalstītu Centrālāfrikas Republikas iestādes gaidāmās drošības sektora reformas sagatavošanā, palīdzot FACA pārvaldīt esošo situāciju un izveidot spējas un kvalitāti, kas vajadzīgas, lai nākotnē sasniegtu mērķi – modernākus, efektīvākus un atbildīgākus FACA. Tās darbība ir koncentrēta Bangi reģionā.
   2.   EUMAM RCA darbojas saskaņā ar politiskiem, stratēģiskiem un politiski militāriem mērķiem, kas izklāstīti Padomes 2014. gada 15. decembrī apstiprinātajā krīzes pārvarēšanas koncepcijā.
   2. pants
   ES misijas komandiera iecelšana
   1.   Ar šo par ES misijas EUMAM RCA komandieri (misijas komandieris) tiek iecelts Brigādes ģenerālis Dominique LAUGEL.
   2.   Misijas komandieris pilda ES operācijas komandiera un ES spēku komandiera pienākumus.
   3. pants
   Misijas štāba izraudzīšanās
   1.   Misijas EUMAM RCA štābs atrodas Bangi Centrālāfrikas Republikā. Tas pilda gan operāciju štāba, gan spēku štāba funkcijas.
   2.   Misijas štābs aptver atbalsta vienību Briselē.
   4. pants

      EUMAM RCA plānošana un uzsākšana
   1.   Spēka lietošanas noteikumus, kas nepieciešami EUMAM RCA sagatavošanas posmā, apstiprina Padome, cik drīz vien iespējams pēc šā lēmuma pieņemšanas.
   2.   EUMAM RCA sāk ar Padomes lēmumu tajā dienā, kuru ieteicis misijas komandieris, kad tā ir sasniegusi savas sākotnējās operatīvās spējas, un pēc tam, kad ir apstiprināts misijas plāns un, ja vajadzīgs, papildinoši spēka lietošanas noteikumi.
   5. pants
   Politiskā kontrole un stratēģiskā vadība
   1.   Padomes un Augstās pārstāves uzdevumā PDK īsteno EUMAM RCA politisko kontroli un stratēģisko vadību. Ar šo Padome pilnvaro PDK pieņemt attiecīgos lēmumus saskaņā ar LES 38. pantu. Šajā pilnvarojumā ir ietvertas pilnvaras grozīt plānošanas dokumentus, tostarp misijas plānu un spēka lietošanas noteikumus. Tajā ir ietvertas arī pilnvaras pieņemt lēmumus par turpmāku misijas komandieru iecelšanu. Lēmumu pieņemšanas pilnvaras attiecībā uz EUMAM RCA mērķiem un izbeigšanu patur Padome.
   2.   PDK regulāri sniedz ziņojumus Padomei.
   3.   PDK regulāri saņem ziņojumus no ES Militārās komitejas (ESMK) priekšsēdētāja par EUMAM RCA norisi. Vajadzības gadījumā PDK var uzaicināt misijas komandieri piedalīties savās sanāksmēs.
   6. pants
   Militārā vadība
   1.   ESMK uzrauga EUMAM RCA pareizu norisi, par ko atbild misijas komandieris.
   2.   ESMK regulāri saņem ziņojumus no misijas komandiera. Vajadzības gadījumā tā var uzaicināt misijas komandieri piedalīties savās sanāksmēs.
   3.   ESMK priekšsēdētājs ir galvenā kontaktpersona sakariem ar misijas komandieri.
   7. pants
   Savienības reakcijas un koordinācijas saskaņotība
   1.   Augstā pārstāve nodrošina šā lēmuma īstenošanu un tās saskaņotību ar Savienības ārējo darbību kopumā, tostarp ar Savienības attīstības programmām un humāno palīdzību.
   2.   Neskarot komandķēdi, misijas komandieris saņem vietējas politiskas norādes no Savienības delegācijas Bangi vadītāja.
   3.   Augstā pārstāve, kam palīdz Eiropas Ārējās darbības dienests (EĀDD), darbojas kā galvenais kontaktpunkts sakariem ar ANO, Centrālāfrikas Republikas iestādēm un kaimiņvalstīm, Āfrikas Savienību (ĀS), Centrālās Āfrikas valstu ekonomikas kopienu (ECCAS), kā arī ar citiem attiecīgiem starptautiskiem un divpusējiem dalībniekiem.
   4.   Kārtību koordinācijai starp misijas komandieri, Savienības dalībniekiem un galvenajiem vietējiem stratēģiskajiem partneriem, kas saistīti ar operāciju, nosaka misijas plānā.
   8. pants
   Trešo valstu dalība
   1.   Neskarot Savienības lēmumu pieņemšanas autonomiju un tās vienoto iestāžu sistēmu, kā arī saskaņā ar attiecīgajām Eiropadomes pamatnostādnēm var aicināt trešās valstis piedalīties EUMAM RCA.
   2.   Ar šo Padome pilnvaro PDK aicināt trešās valstis sniegt palīdzību un pēc misijas komandiera un ESMK ieteikuma pieņemt attiecīgos lēmumus par piedāvātās palīdzības pieņemšanu.
   3.   Sīki izstrādātu kārtību trešo valstu dalībai paredz nolīgumos, ko slēdz saskaņā ar LES 37. pantu un atbilstīgi Līguma par Eiropas Savienības darbību (LESD) 218. pantā paredzētajai procedūrai. Ja Savienība un kāda trešā valsts ir noslēgušas nolīgumu, kurā paredz sistēmu attiecīgās trešās valsts dalībai Savienības krīzes pārvarēšanas misijās, minētā nolīguma noteikumus piemēro saistībā ar EUMAM RCA.
   4.   Trešām valstīm, kas sniedz būtisku militāro palīdzību EUMAM RCA, ir tādas pašas tiesības un pienākumi attiecībā uz EUMAM RCA ikdienas vadību kā dalībvalstīm, kuras piedalās EUMAM RCA.
   5.   Ar šo Padome pilnvaro PDK pieņemt attiecīgus lēmumus par Palīdzības sniedzēju komitejas izveidi gadījumā, ja trešās valstis sniedz būtisku militāro palīdzību.
   9. pants
   ES vadītā personāla statuss
   ES vadīto vienību un to personāla statuss, tostarp privilēģijas, imunitāte un citas garantijas, kas nepieciešamas to misijas īstenošanai un netraucētai darbībai, paredz nolīgumā, ko noslēdz saskaņā ar LES 37. pantu un atbilstīgi LESD 218. pantā paredzētajai procedūrai.
   10. pants
   Finanšu noteikumi
   1.   EUMAM RCA kopējās izmaksas pārvalda saskaņā ar Lēmumu 2011/871/KĀDP.
   2.   Finanšu atsauces summa EUMAM RCA kopējo izmaksu segšanai ir EUR 7,9 miljoni. Lēmuma 2011/871/KĀDP 25. panta 1. punktā minētā finanšu atsauces summas procentuālā daļa ir noteikta 50 % apjomā un Lēmuma 2011/871/KĀDP 32. panta 3. punktā minētās uzņemtās saistības procentuālā daļa ir noteikta 70 % apjomā.
   11. pants
   Projektu vienība
   1.   Misijai EUMAM RCA ir projektu vienība, lai apzinātu un īstenotu projektus, kuri jāfinansē dalībvalstīm vai trešām valstīm un kuri ir saskanīgi ar tās mērķiem un sekmē pilnvaru izpildi.
   2.   Ievērojot 3. punktu misijas komandieris ir pilnvarots vērsties pie dalībvalstīm vai trešām valstīm pēc finanšu ieguldījuma, lai īstenotu projektus, par kuriem ir apzināts, ka tie konsekventi papildina EUMAM RCA citas darbības. Šādā gadījumā misijas komandieris noslēdz vienošanos ar minētajām valstīm, jo īpaši aptverot konkrētas procedūras trešo personu sūdzību izskatīšanai saistībā ar kaitējumu, ko radījusi EUMAM RCA darbība vai bezdarbība to līdzekļu izmantošanā, kurus piešķīrušas minētās valstis.
   Līdzekļu devējas valstis nekādā gadījumā neuzskata, ka Savienība vai Augstā pārstāve ir atbildīgi par EUMAM RCA darbību vai bezdarbību to līdzekļu izmantošanā, kurus piešķīrušas minētās valstis.
   3.   PDK apstiprina finansiālā ieguldījuma, ko projektu vienībai sniedz trešās valstis, pieņemšanu.
   12. pants
   Informācijas izpaušana
   1.   Augstā pārstāve ir pilnvarota saskaņā ar Padomes Lēmumu 2013/488/ES (2) attiecīgos gadījumos un saskaņā ar EUMAM RCA vajadzībām nodot ar šo lēmumu saistītajām trešām valstīm EUMAM RCA vajadzībām sagatavotu ES klasificētu informāciju šādi:

               a)

               līdz līmenim, kāds paredzēts piemērojamajos informācijas drošības nolīgumos, kas noslēgti starp Savienību un attiecīgo trešo valsti; vai

               b)

               citos gadījumos ar klasifikācijas pakāpi līdz CONFIDENTIEL UE/EU CONFIDENTIAL.

         2.   Augstā pārstāve ir arī pilnvarota saskaņā ar Lēmumu 2013/488/ES atbilstīgi EUMAM RCA operatīvajām vajadzībām nodot ANO un ĀS ES klasificētu informāciju, kas sagatavota EUMAM RCA vajadzībām, ar klasifikācijas pakāpi līdz RESTREINT UE/EU RESTRICTED. Minētajā nolūkā sagatavo vienošanos starp Augsto pārstāvi un kompetentajām ANO iestādēm un ĀS.
   3.   Konkrētu un steidzamu operatīvu vajadzību gadījumā Augstā pārstāve ir arī pilnvarota saskaņā ar Lēmumu 2013/488/ES nodot uzņēmējvalstij EUMAM RCA vajadzībām sagatavotu ES klasificētu informāciju ar klasifikācijas pakāpi līdz RESTREINT UE/EU RESTRICTED. Minētajā nolūkā sagatavo vienošanos starp Augsto pārstāvi un kompetentajām uzņēmējvalsts iestādēm.
   4.   Augstā pārstāve ir pilnvarota nodot ar šo lēmumu saistītajām trešām valstīm jebkādus ES neklasificētus dokumentus, kuri saistīti ar Padomes apspriedēm attiecībā uz EUMAM RCA un uz kuriem saskaņā ar Padomes reglamenta (3) 6. panta 1. punktu attiecas pienākums ievērot dienesta noslēpumu.
   5.   Šādas pilnvaras, kā arī pilnvaras noslēgt šajā pantā minētās vienošanās Augstā pārstāve var deleģēt EĀDD ierēdņiem un/vai misijas komandierim.
   13. pants
   Stāšanās spēkā un izbeigšanās
   1.   Šis lēmums stājas spēkā tā pieņemšanas dienā.
   2.   EUMAM RCA darbība beidzas ne vēlāk kā 12 mēnešus pēc tam, kad ir izveidotas FOC.
   3.   Saskaņā ar apstiprinātajiem EUMAM RCA izbeigšanas plāniem un neskarot Lēmumā 2011/871/KĀDP paredzēto EUMAM RCA revīzijas un pārskatu iesniegšanas kārtību, šis lēmums tiek atcelts dienā, kad tiek slēgts misijas štābs.

      Briselē, 2015. gada 19. janvārī

            Padomes vārdā –

            priekšsēdētāja

         F. MOGHERINI

      (1)  Padomes Lēmums 2011/871/KĀDP (2011. gada 19. decembris), ar ko izveido mehānismu tādu Eiropas Savienības operāciju kopējo izmaksu finansēšanas pārvaldībai, kuras skar militārus vai aizsardzības aspektus (Athena) (OV L 343, 23.12.2011., 35. lpp.).

      (2)  Padomes Lēmums 2013/488/ES (2013. gada 23. septembris) par drošības noteikumiem ES klasificētas informācijas aizsardzībai (OV L 274, 15.10.2013., 1. lpp.).

      (3)  Padomes Lēmums 2009/937/ES (2009. gada 1. decembris), ar ko pieņem Padomes reglamentu (OV L 325, 11.12.2009., 35. lpp.).


title: 2005/954/EK: Padomes Lēmums ( 2005. gada 21. decembris ) par Eiropas Rekonstrukcijas un attīstības bankas (ERAB) dibināšanas līguma grozījumu, kas ļauj bankai finansēt darbību Mongolijā

text:
               29.12.2005

               LV

               Eiropas Savienības Oficiālais Vēstnesis

               L 346/31

      PADOMES LĒMUMS

   (2005. gada 21. decembris)
   par Eiropas Rekonstrukcijas un attīstības bankas (ERAB) dibināšanas līguma grozījumu, kas ļauj bankai finansēt darbību Mongolijā
   (2005/954/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu, un jo īpaši tā 181.a pantu,
   ņemot vērā Komisijas priekšlikumu,
   ņemot vērā Eiropas Parlamenta atzinumu (1),
   tā kā:

               (1)

               Lai gan kopš 2000. gada Mongolija ir ERAB dalībniece, tā nepieder pie valstīm, kurās banka drīkst darboties, izmantojot pašas resursus.

               (2)

               Atbildot uz Mongolijas premjerministra lūgumu, ERAB Direktoru padome ir paudusi vienprātīgu atbalstu, lai Mongoliju atzītu par bankas darbības valsti.

               (3)

               ERAB Valde ar 2004. gada 30. janvārī pieņemto rezolūciju ir nobalsojusi par vajadzīgo bankas dibināšanas līguma grozījumu, kas tai ļauj finansēt darbību Mongolijā. Attiecībā uz šo grozījumu “par” nobalsoja visi bankas Valdes locekļi, tostarp arī Valdes loceklis, kas pārstāv Eiropas Kopienu.

               (4)

               Tā kā šis grozījums skar bankas mērķi un funkcijas, ir svarīgi, lai to arī oficiāli apstiprinātu visas tās valstis un iestādes, kas ir dalībnieces, tostarp Eiropas Kopiena.

               (5)

               Eiropas Kopienai ir svarīgi apstiprināt šo grozījumu, lai sasniegtu Kopienas mērķus ekonomiskās, finansiālās un tehniskās sadarbības jomā ar trešām valstīm,

         IR NOLĒMUSI ŠĀDI.
   1. pants
   Ar šo Kopienas vārdā tiek apstiprināts ERAB dibināšanas līguma grozījums, kas ļauj bankai finansēt darbību Mongolijā.
   Grozījuma teksts ir pievienots šim lēmumam.
   2. pants
   ERAB Valdes loceklis, kas pārstāv Eiropas Kopienu, paziņo ERAB grozījuma pieņemšanas deklarāciju.

      Briselē, 2005. gada 21. decembrī

            Padomes vārdā —

            priekšsēdētājs

         B. BRADSHAW

      (1)  Atzinums sniegts 2005. gada 15. novembrī (vēl nav publicēts Oficiālajā Vēstnesī).

      Eiropas Rekonstrukcijas un attīstības bankas dibināšanas līguma grozījums
      Līguma 1. pantu aizstāj ar šādu pantu:

         “1. pants
         Mērķis
         Veicot ieguldījumu ekonomikas progresā un rekonstrukcijā, bankas mērķis ir veicināt pāreju uz atklātu uz tirgu orientētu ekonomiku un veicināt privāto iniciatīvu un uzņēmējdarbības iniciatīvu Centrāleiropas un Austrumeiropas valstīs, kas atzīst un ievēro daudzpusējas demokrātijas, plurālisma un tirgus ekonomikas principus. Bankas mērķus saskaņā ar tiem pašiem nosacījumiem var īstenot arī Mongolijā. Līdz ar to jebkādas atsauces šajā līgumā un tā pielikumos uz “Centrāleiropas un Austrumeiropas valstīm”, “valstīm, kas atrodas Centrāleiropā un Austrumeiropā”, “saņēmēju valsti (vai saņēmējām valstīm)” vai “saņēmēju dalībvalsti (vai valstīm)” attiecas arī uz Mongoliju.”.


title: 2014/642/KĀDP: Politikas un drošības komitejas Lēmums EUCAP NESTOR/1/2014 ( 2014. gada 24. jūlijs ), ar ko pagarina Eiropas Savienības misijas saistībā ar reģiona jūras spēku izveidi Āfrikas ragā ( EUCAP NESTOR ) misijas vadītāja pilnvaras

text:
               6.9.2014

               LV

               Eiropas Savienības Oficiālais Vēstnesis

               L 267/4

         POLITIKAS UN DROŠĪBAS KOMITEJAS LĒMUMS EUCAP NESTOR/1/2014
   (2014. gada 24. jūlijs),
   ar ko pagarina Eiropas Savienības misijas saistībā ar reģiona jūras spēku izveidi Āfrikas ragā (EUCAP NESTOR) misijas vadītāja pilnvaras

      (2014/642/KĀDP)

   POLITIKAS UN DROŠĪBAS KOMITEJA,
   ņemot vērā Līgumu par Eiropas Savienību un jo īpaši tā 38. panta trešo daļu,
   ņemot vērā Padomes Lēmumu 2012/389/KĀDP (2012. gada 16. jūlijs) par Eiropas Savienības misiju saistībā ar reģiona jūras spēku izveidi Āfrikas ragā (EUCAP NESTOR) (1) un jo īpaši tā 9. panta 1. punktu,
   tā kā:

               (1)

               Ievērojot Lēmuma 2012/389/KĀDP 9. panta 1. punktu, Politikas un drošības komiteja (PDK) ir pilnvarota saskaņā ar Līguma 38. panta trešo daļu pieņemt attiecīgus lēmumus, ar ko īsteno Eiropas Savienības misijas saistībā ar reģiona jūras spēku izveidi Āfrikas ragā (EUCAP NESTOR) politisko kontroli un stratēģisko vadību, tostarp lēmumu iecelt misijas vadītāju pēc Savienības Augstā pārstāvja ārlietās un drošības politikas jautājumos (AP) priekšlikuma.

               (2)

               2013. gada 23. jūlijā PDK pieņēma Lēmumu EUCAP NESTOR/3/2013 (2), ar kuru Etienne DE MONTAIGNE DE PONCINS kungu iecēla par EUCAP NESTOR misijas vadītāju no 2013. gada 16. jūlija līdz 2014. gada 15. jūlijam.

               (3)

               2014. gada 3. jūnijā AP iesniedza priekšlikumu Etienne DE MONTAIGNE DE PONCINS kunga EUCAP NESTOR misijas vadītāja pilnvaras pagarināt līdz 2015. gada 15. jūlijam,

         IR PIEŅĒMUSI ŠO LĒMUMU.
   1. pants
   Ar šo Etienne DE MONTAIGNE DE PONCINS kunga Eiropas Savienības misijas saistībā ar reģiona jūras spēku izveidi Āfrikas ragā (EUCAP NESTOR) vadītāja pilnvaras tiek pagarinātas līdz 2015. gada 15. jūlijam.
   2. pants
   Šis lēmums stājas spēkā tā pieņemšanas dienā.
   To piemēro no 2014. gada 16. jūlija.

      Briselē, 2014. gada 24. jūlijā

            Politikas un drošības komitejas vārdā –

            priekšsēdētājs

         W. STEVENS

      (1)  OV L 187, 17.7.2012., 40. lpp.

      (2)  Politikas un drošības komitejas Lēmums EUCAP NESTOR/3/2013 (2013. gada 23. jūlijs) par Eiropas Savienības misijas saistībā ar reģiona jūras spēku izveidi Āfrikas ragā (EUCAP NESTOR) vadītāja iecelšanu (OV L 202, 27.7.2013., 23. lpp.).


title: Politikas un drošības komitejas Lēmums (KĀDP) 2015/2201 (2015. gada 13. novembris), ar ko pieņem trešo valstu ieguldījumus Eiropas Savienības padomdevējā misijā civilās drošības sektora reformai Ukrainā (EUAM Ukraine) (EUAM Ukraine/5/2015)

text:
               28.11.2015

               LV

               Eiropas Savienības Oficiālais Vēstnesis

               L 313/41

         POLITIKAS UN DROŠĪBAS KOMITEJAS LĒMUMS (KĀDP) 2015/2201
   (2015. gada 13. novembris),
   ar ko pieņem trešo valstu ieguldījumus Eiropas Savienības padomdevējā misijā civilās drošības sektora reformai Ukrainā (EUAM Ukraine) (EUAM Ukraine/5/2015)
   POLITIKAS UN DROŠĪBAS KOMITEJA,
   ņemot vērā Līgumu par Eiropas Savienību un jo īpaši tā 38. panta trešo daļu,
   ņemot vērā Padomes Lēmumu 2014/486/KĀDP (2014. gada 22. jūlijs) par Eiropas Savienības padomdevēju misiju civilās drošības sektora reformai Ukrainā (EUAM Ukraine) (1),
   tā kā:

               (1)

               Ievērojot Lēmuma 2014/486/KĀDP 10. panta 3. punktu, Padome ir pilnvarojusi Politikas un drošības komiteju (“PDK”) pieņemt attiecīgos lēmumus par trešo valstu piedāvāto ieguldījumu EUAM Ukraine pieņemšanu.

               (2)

               Civilais operāciju komandieris PDK ieteica pieņemt Gruzijas piedāvātos ieguldījumus EUAM Ukraine un šo ieguldījumu uzskatīt par būtisku.

               (3)

               Gruzija būtu jāatbrīvo no finanšu ieguldījumiem EUAM Ukraine budžetā,

         IR PIEŅĒMUSI ŠO LĒMUMU.
   1. pants
   Trešo valstu ieguldījumi
   1.   Gruzijas ieguldījums EUAM Ukraine tiek pieņemts, un to uzskata par būtisku.
   2.   Gruzija tiek atbrīvota no finanšu ieguldījumiem EUAM Ukraine budžetā.
   2. pants
   Stāšanās spēkā
   Šis lēmums stājas spēkā tā pieņemšanas dienā.

      Briselē, 2015. gada 13. novembrī

            Politikas un drošības komitejas vārdā –

            priekšsēdētājs

         W. STEVENS

      (1)  OV L 217, 23.7.2014., 42. lpp.


title: Eiropas Parlamenta Lēmums (ES) 2015/1666 (2015. gada 29. aprīlis) par Eiropas Narkotiku un narkomānijas uzraudzības centra 2013. finanšu gada pārskatu apstiprināšanu

text:
               30.9.2015

               LV

               Eiropas Savienības Oficiālais Vēstnesis

               L 255/276

      EIROPAS PARLAMENTA LĒMUMS (ES) 2015/1666
      (2015. gada 29. aprīlis)
      par Eiropas Narkotiku un narkomānijas uzraudzības centra 2013. finanšu gada pārskatu apstiprināšanu
      EIROPAS PARLAMENTS,

                  —

                  ņemot vērā Eiropas Narkotiku un narkomānijas uzraudzības centra 2013. finanšu gada galīgos pārskatus,

                  —

                  ņemot vērā Revīzijas palātas ziņojumu par Eiropas Narkotiku un narkomānijas uzraudzības centra 2013. finanšu gada pārskatiem un Centra atbildes (1),

                  —

                  ņemot vērā deklarāciju (2) par pārskatu ticamību, kā arī par pakārtoto darījumu likumību un pareizību, kuru Revīzijas palāta sniegusi par 2013. finanšu gadu saskaņā ar Līguma par Eiropas Savienības darbību 287. pantu,

                  —

                  ņemot vērā Padomes 2015. gada 17. februāra ieteikumu par apstiprinājumu, ko sniedz Centram par 2013. finanšu gada budžeta izpildi (05304/2015 – C8-0054/2015),

                  —

                  ņemot vērā Līguma par Eiropas Savienības darbību 319. pantu,

                  —

                  ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (3),

                  —

                  ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (4) un jo īpaši tās 208. pantu,

                  —

                  ņemot vērā Eiropas Parlamenta un Padomes 2006. gada 12. decembra Regulu (EK) Nr. 1920/2006 par Eiropas Narkotiku un narkomānijas uzraudzības centru (5), un jo īpaši tās 15. pantu,

                  —

                  ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (6),

                  —

                  ņemot vērā Komisijas 2013. gada 30. septembra Deleģēto regulu (ES) Nr. 1271/2013 par finanšu pamatregulu struktūrām, kas minētas Eiropas Parlamenta un Padomes Regulas (ES, Euratom) Nr. 966/2012 208. pantā (7), un jo īpaši tās 108. pantu,

                  —

                  ņemot vērā Reglamenta 94. pantu un V pielikumu,

                  —

                  ņemot vērā Budžeta kontroles komitejas ziņojumu un Pilsoņu brīvību, tieslietu un iekšlietu komitejas atzinumu (A8-0068/2015),

         1.

            konstatē, ka Eiropas Narkotiku un narkomānijas uzraudzības centra galīgie gada pārskati ir tādi, kā norādīts Revīzijas palātas gada pārskata pielikumā;

         2.

            apstiprina Eiropas Narkotiku un narkomānijas uzraudzības centra 2013. finanšu gada pārskatus;

         3.

            uzdod priekšsēdētājam šo lēmumu nosūtīt Eiropas Narkotiku un narkomānijas uzraudzības centra direktoram, Padomei, Komisijai un Revīzijas palātai, kā arī nodrošināt tā publicēšanu Eiropas Savienības Oficiālajā Vēstnesī (L sērijā).

               Priekšsēdētājs

            Martin SCHULZ

               Ģenerālsekretārs

            Klaus WELLE

         (1)  OV C 442, 10.12.2014., 201. lpp.

         (2)  Skatīt 1. zemsvītras piezīmi.

         (3)  OV L 248, 16.9.2002., 1. lpp.

         (4)  OV L 298, 26.10.2012., 1. lpp.

         (5)  OV L 376, 27.12.2006., 1. lpp.

         (6)  OV L 357, 31.12.2002., 72. lpp.

         (7)  OV L 328, 7.12.2013., 42. lpp.